เมื่อคืนนี้ตอนประมาณ4ทุ่มครึ่งเรามีเพศ​สัมพันธ์​กับแฟน แล้วไม่รู้ตัวว่าถุงยากขาดค่ะ​ มารู้ตัวอีกทีคือตอนเสร็จเเล้ว​ เลยรีบไปซื้อยาคุมฉุกเฉินมากินหลังจากมีเพศ​สัมพันธ์​ไปไม่น่าจะเกิน15นาที​ และเภสัชบอกว่าอีก1เม็ดให้กินอีก12ชม.​ แบบนี้เสี่ยงในการตั้งครรภ์​มั้ยค่ะ
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง หากได้ทานยาคุมฉุกเฉินเม็ดแรก ภายในไม่เกิน 12 ชั่วโมงหลังจากที่มีเพศสัมพันธ์ และทานเม็ดที่ 2 หลังจากที่ทานเม็ดแรกไปแล้ว 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ดังนั้น โอกาสในการตั้งครรภ์ถือว่ามีน้อยอยู่และหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ในบางรายอาจไม่มีออกมาก็ได้ สำหรับประจำเดือนจริงๆ นั้น ก็อาจมาช้ากว่าปกติได้ ด้วยค่ะ